text: Cafè amb Tech - UPC Universitat Politècnica de Catalunya
  Cafè amb Tech
  #CafèAmbTechUPC és una sèrie de divulgació de la Universitat Politècnica de Catalunya · BarcelonaTech (UPC) produïda els dies del confinament de la població durant l'emergència sanitària provocada per la COVID-19. Aquesta col·lecció audiovisual presenta projectes i iniciatives de la comunitat universitària en vídeos curts elaborats pels seus mateixos protagonistes. Els vídeos van començar a difondre's a través de les xarxes socials de la Universitat a partir del mes de març del 2020, en el moment més difícil de pandèmia, quan la Universitat es va veure obligada a virtualitzar l'activitat acadèmica i, a la vegada, articulava la seva resposta en la lluita contra el coronavirus: recerca i transferència del coneixement a la societat. L'excusa: una tassa de cafè per parlar sobre tecnologia, ciència, solidaritat...
  Pau Fonseca, investigador de l'inLab-FIB, treballa en el desenvolupament d'un prototip funcional per avaluar alternatives de contenció de la COVID-19 a partir de la conceptualització gràfica dels models de seguiment de la pandèmia.
  Fer dissenys de referència per produir material sanitari amb eines de fabricació digital?
  Investigadors, alumni i personal d'administració i serveis de la Escola Politècnica Superior d'Enginyeria de Manresa (EPSEM) s'han mobilitat per construir un respirador d'emergència de baix cost. Ho expliquen l'investigador Pere Palà, els alumni Pau Lafoz i Aleix Badia i el tècnic de laboratori Joan Martínez.
  Miquel Sureda, professor i investigador de l'Escola Superior d'Enginyeries Industrial, Aeroespacial i Audiovisual de Terrassa (ESEIAAT), explica com seran les futures bases humanes a la Lluna o Mart i quins aspectes s'han de tenir en compte per fer-les sostenibles.
  Compartir dades de casos de COVID-19 entre hospitals i garantir que siguin anònimes?
  Alberto Abello, investigador de la Facultat d'Informàtica de Barcelona (FIB), explica el projecte del Grup de Tecnologies de Bases de Dades i Gestió de la lnformació per compartir dades de casos de COVID-19 entre hospitals.
  Núria Pedrós, del grup d'investigació de Biologia Computacional i Sistemas Complejos (BIOCOM-SC), explica com es fa seguiment de la COVID-19 a diferents països d'Amèrica Llatina i Àfrica i es treballa per predir l'evolució de la pandèmia en aquestes regions.
  Una eina que permet identificar els pacients que necessiten respirador?
  Els investigadors Magda Ruiz i Luis Eduardo Mújica, de l'Escola d'Enginyeria de Barcelona Est (EEBE), treballen per crear una eina que ajudi a identificar els pacients que necessiten un respirador mecànic.
  L'Institut d'Investigació Tèxtil i Cooperació Institucional de Terrassa (INTEXTER) assessora empreses del sector tèxtil sobre la producció de mascaretes reutilitzables. Ho explica Enric Carrera, director d'aquest centre de recerca.
  Millorar l'ús de productes fitosanitaris en el sector agrari?
  Emilio Gil, investigador de l'Escola Superior d'Agricultura de Barcelona (ESAB), explica el projecte europeu INNOSETA, coordinat pel grup d'investigació UMA - Unidad de Mecanización Agraria.
  L'investigador de l'Escola d'Enginyeria de Telecomunicació i Aeroespacial de Castelldefels (EETAC) Jesús Alcober explica com l'eina Go.Data permet fer un seguiment de la incidència del coronavirus.
  Per què és important la perspectiva de gènere en l'urbanisme?
  Zaida Muxí Martínez, arquitecta i professora de l'Escola Tècnica Superior d'Arquitectura de Barcelona (ETSAB), reflexiona en aquest vídeo sobre la importància de la transversalitat de gènere en l'urbanisme.
  L'investigador de l'Escola d'Enginyeria de Barcelona Est (EEBE) Toni Travieso explica en aquest vídeo de quina manera el personal de l'Escola està contribuint a fer front a la COVID-19.
  L'estudiant de l'Escola Tècnica Superior d'Enginyeria Industrial de Barcelona (ETSEIB) Miquel Giménez ha creat un dispositiu per automatitzar respiradors. Amb un cost de 35 euros, el dispositiu és ràpid i fàcil de fabricar.
  Montse Solsona, del Campus del Baix Llobregat, explica el projecte conjunt d'investigadors UPC, l'associació Cervemakers i la comunitat educativa del Cervelló per identificar casos de COVID-19.
  L'urbanista Miquel Martí, professor de l'Escola Tècnica Superior d'Arquitectura de Barcelona (ETSAB), reflexiona en aquest vídeo sobre com està afectant la COVID-19 als espais públics de les nostres ciutats.
  Martí Català, investigador de l'Escola Politècnica Superior d'Edificació de Barcelona (EPSEB) i de l'Escola d'Enginyeria de Telecomunicació i Aeroespacial de Castelldefels (EETAC) explica que els casos de COVID-19 diagnosticats a Espanya són un 10 % dels reals.
  Irene Buj, investigadora de l'Escola Tècnica Superior d'Enginyeria Industrial de Barcelona (ETSEIB), explica en aquest vídeo el treball que està desenvolupant el grup de recerca en Tecnologies de Fabricació.
  Jordi José, investigador de l'Escola d'Enginyeria Barcelona Est (EEBE), explica en aquest vídeo com des del grup de recerca d'Astronomia i Astrofísica de la Universitat estudien les fases finals de l'evolució estelar.
  Núria Salan, professora i investigadora de l'Escola Superior d'Enginyeries Industrial, Aeroespacial i Audiovisual de Terrassa (ESEIAAT), ens parla del projecte TelecomuniCAT.
  Com és l'aigua de les fonts del Montseny
  Julia Capomaggi i Lluís Ortega, investigadors de l'Escola Tècnica Superior d'Arquitectura de Barcelona (ETSAB) i de l'Escola Tècnica Superior d'Arquitectura del Vallès (ETSAV), col·laboren amb el moviment CoronavirusMakers.
  Jordi Llorca, investigador de l'Escola d'Enginyeria de Barcelona Est (EEBE), explica com el grup de recerca en Nanoenginyeria de materials aplicats a l'energia contribueix a l'eliminació de les emissions contaminants amb el desenvolupament de catalitzadors.
  La contaminació acústica és un indicador que pot mostrar si s'estan respectant les mesures de confinament per la COVID-19. Ho explica Jordi Romeu, investigador de l'Escola Superior d'Enginyeries Industrial, Aeroespacial i Audiovisual de Terrassa (ESEIAAT).
  José Maria Baldasano, catedràtic d'Enginyeria Ambiental a l'Escola Tècnica Superior d'Enginyeria Industrial de Barcelona (ETSEIB), reflexiona en aquest vídeo sobre els efectes de la reducció del trànsit a les ciutats.
  Un model matemàtic per predir l'evolució de la COVID-19?
  La investigadora Clara Prats, del grup de recerca de Biologia Computacional i Sistemes Complexos (BIOCOM-SC), explica com va sorgir el model matemàtic amb què aquest grup fa prediccions diàries de l'evolució de la COVID-19 a diferents regions.
  Com tenir cura de la nostra salut quan teletreballem?
  Joan Gispets, degà de la Facultat d'Òptica i Optometria de Terrassa (FOOT), fa en aquest vídeo algunes recomanacions per tenir cura del nostre sistema visual i prevenir els efectes de l'ús prolongat de la pantalla.